Publication: Magyar Közlöny
Issue: MK-2011-80 (Year: 2011, Number: 80)
Era: contemporary
Section: 2010. évi XC. törvény módosításáról.
Paragraph Index: 445

(2) bekezdésével való kiegészítésére vonatkozott (az állami forrásból, „jó erkölcsbe” ütközõ módon juttatott jövedelem adóévre visszamenõen történõ, külön mértékû adóval terhelhetõsége). A másik, a miniszter által benyújtott alkotmánymódosítás egyrészt a legfõbb ügyésszel kapcsolatos, másrészt az új jogalkotási törvényhez kapcsolódó módosításokat tartalmazta, harmadrészt a Pénzügyi Szervezetek Állami Felügyeletérõl szóló új fejezetet iktatott be az Alkotmányba. Ugyanakkor egyéni képviselõi indítvány alapján olyan jelentõs alkotmánymódosításokra került sor, mint például az Alkotmánybíróság hatáskörének szûkítése, az öt évre visszamenõlegesen kivethetõ különadó bevezethetõsége, az országgyûlési képviselõk számának csökkentése, a Nemzeti Média és Hírközlési Hatóság alkotmányi szintre emelése. Megállapítható tehát, hogy nagy jelentõségû alkotmánymódosítások – az alkotmányozó hatalom eddig folytatott gyakorlatától eltérõen – egyéni országgyûlési képviselõi indítványok alapján, több esetben sürgõsséggel lefolytatott jogalkotási eljárás során kerültek elfogadásra. V. Az indítványok részben megalapozatlanok, részben – az alkotmánybírósági hatáskör, illetve az indítványozói jogosultság hiánya miatt – érdemi elbírálásra alkalmatlanok.

Source: https://magyarkozlony.hu/hivatalos-lapok/6168e2996ecaa8600a073d5c20a3ea56fc3bf947/dokumentumok/38cb31e03d83aada29d49395abb3cca1d1b795ed/letoltes